# Eyn newes lied wir heben an

Textdaten :
| Autor: | Martin Luther |
| Illustrator: | {{{ILLUSTRATOR}}} |
| Titel: | Eyn new lied von den zween Merterern Christi / zu Brussel von den Sophisten zu Loeuen verbrannt |
| Untertitel: | |
| aus: | Enchiridion oder eyn Handbuchlein / eynem yetzlichen Christen fast nutzlich bey sich zuhaben… |
| Herausgeber: | |
| Auflage: | |
| Entstehungsdatum: | |
| Erscheinungsdatum: | 1524 |
| Verlag: | Vorlage:none |
| Drucker: | {{{DRUCKER}}} |
| Erscheinungsort: | Erfurt |
| Übersetzer: | |
| Originaltitel: | |
| Originalsubtitel: | |
| Originalherkunft: | |
| Quelle: | Scans auf Commons |
| Kurzbeschreibung: | Lied über die Hinrichtung zweier protestantischer Mönche in Löwen. Siehe Johannes van Esschen und Hendrik Vos |
| Artikel in der Wikipedia ||
| Eintrag in der GND: {{{GND}}} ||
| Bild ||
| Enchiridion geistlicher Gesänge 41.jpg ||
| Bearbeitungsstand ||
| fertig ||
| Fertig! Dieser Text wurde zweimal anhand der Quelle Korrektur gelesen. Die Schreibweise folgt dem Originaltext. ||
| Um eine Seite zu bearbeiten, brauchst du nur auf die entsprechende [Seitenzahl] zu klicken. Weitere Informationen findest du hier: Hilfe ||
| [[index:|Indexseite]] | |
Eyn newes lied wir heben an / des wald Gott vnser herre. Zu syngen was got hat gethan / zu seynem lob vnd ehre.
Zu brussel yn dem nidderland /
wol durch zwen yunge knaben / Hatt er seyn wunder macht bekant / die er mit seynen gaben. So reichlich hat getzyret.
Der erst recht wol Johannes heyst /
so reych an Gottes hulden. Seynn bruder Henrich nach dem geyst /
eyn rechter Christ on schulden.
Vonn dyßer welt gescheyden synd /
sye hand die kron erworben.
Recht wie die frumen gottes kind / fur seyn wort synd gestorben. seyn Mertrer synd sye worden.
Der alte feynd sye fangen ließ /
erschreckt sye lang mit drewen.
Das wort Gotts er sye leucken hieß / mit list auch wolt sye tewben. Von Löuen der Sophisten viel / mit yhrer kunst verloren.
Versamlet er zu dysem spiel /
der geyst sye macht zu thoren. Sie kundten nichts gewinnen
Sye sungen suß sye sungen sawr / versuchten manche lysten /
die knaben stunden wie eyn mawr /
verachten die Sophisten. Den alten feynd das seer verdroß / das er war vberwunden. Vonn solchen yungen / er so groß /
er wart vol zorn / von stunden.
gedacht sye zuuerbrennen.
Sie raubten yhn das kloster kleyd / die weyh sye yhn auch namen. Die knaben waren des bereit /
sie sprachen frölich Amen.
Sie danckten yhrem vater Got / das sye loß solten werden / des teuffels laruen spiel vnd spot / daryn durch falsche berden.
die welt er gar betrenget.
Das schickt Got durch seyn gnadt also / das sye recht priester worden. Sich selbs yhm musten opffern do / vnd gehen ym Christen orden.
Der welt gantz abgestorben seyn /
die huchley ablegen. Zu hymel komen frey vnd reyn / die muncherey außfegen. Vnd menschen thandt hie lassen.
Man schreib yhn fur ein brieflein kleyn /
das hies man sye selbst lesen. Die stuck sye zeychten alle drein / was yhr glaub war gewesen / der hochst yrhtumb dyser war /
Man mus allein got glauben /
der mensch leugt vnd treugt ymer dar / dez soll man nichts vertrawen des musten sye verbrennen
Zwey grosse fewr sye zundten an /
die knaben sie her brachten.
Es nam groß wunder yderman / das sye solch peyn verachten. Mit frewden sye sych gaben dreyn / mit Gottes lob vnnd syngen /
der muet wart den Sophisten klein /
fur dysen newen dyngen / da sych Gott ließ so mercken.
Noch lassen sy yr lugen nicht / den grossen mort zu schmucken.
Sie geben fur eyn falsch geticht /
yhr gewissen thut sye drucken / die heylgen Gotts auch nach dem todt / von yhn gelestert werden. Sie sagen yn der letzten not /
die knaben noch auff erden
sych sollen han vmbkeret.
Die laß man liegen ymer hyn / sie habens kleinen fromen. Wir sollen dancken Got daryn /
seyn wort yst widderkommen /
der Sommer yst hart fur der thur / der winter yst vergangen / die zarten blumen gehn erfur / der das hat angefangen.
der wirt es wol volenden.